What you see is what you get, but what you can't see you get better.
Επειδή μιλάμε για την Κρήτη η διαμονή μου ενέπνευσε μια μαντινάδα:
Στου ελέφαντα το σπίτι,
έμεινα όταν πήγα Κρήτη,
Κυρία Ελένη ευχαριστώ,
εύχομαι να ξαναρθώ..
Η οικοδέσποινα, μια γνήσια Κρητικιά με καλή διάθεση, ευχάριστος άνθρωπος που ήθελε να βοηθήσει σε ότι μπορούσε για την καλύτερη διαμονή. Με πήρε μάλιστα τηλέφωνο για να δει ότι όλα καλά και έδειξε ενδιαφέρον.
Το δωμάτιο ήταν σύμφωνα με τις περιγραφές - ακριβώς- και μάλιστα με smart tv (παρόλο που δεν την χρησιμοποίησα). Το δωμάτιο για δύο άτομα είναι μια χαρά όμως αν θέλει κάποιος να μένει κλεισμένος στο δωμάτιο δεν προτείνεται γιατί δεν έχει θέα, όμως στο υπέροχο Ηράκλειο είναι αμαρτία να μείνεις κλεισμένος σε ένα δωμάτιο.. και όλα είναι εξαιρετικά κοντά. Έχει και wifi για να έχεις ίντερνετ. Ο χώρος έχει αισθητική και είναι ευχάριστος. Δίπλα στο σπίτι έχει σουπερμάρκετ, εστιατόρια κλπ
Κάποιες μικρολεπτομέρειες-άνευ σημασίας-είμαι σίγουρος ότι η οικοδέσποινα θα τις φροντίσει. Κάποιες άλλες μικρολεπτομέρειες που είχε φροντίσει έκαναν την διαφορά και δίνουν προστιθέμενη αξία στη διαμονή, όπως ότι μου άφησε κανάτα με πόσιμο νερό, καφέ για να μπορώ να χρησιμοποιήσω την καφετιέρα ή την φραπεδιέρα, κάποια τρόφιμα για να φτιάξω την πρώτη μέρα φαγητό, δεύτερες πετσέτες κλπ Μπορεί να μην τα χρειάστηκα αλλά σίγουρα έκαναν τη διαφορά. Κερδίζει πόντους για μένα.